cyanic-selkie/wikianc huggingface dataset:
আর্বোরোফাইলা
আর্বোরোফাইলা ফ্যাসিয়ানিডি পরিবারের অন্তর্গত একটি গণ। আর্বোরোফাইলা শব্দের অর্থ বৃক্ষপ্রেমী (লাতিন: arbor = বৃক্ষ, গ্রিক: philos = প্রিয়)। এটি খুবই বিস্তৃত একটি গণ। প্রজাতির সংখ্যা অনুসারে গ্যালিফর্মিস বর্গের মধ্যে ফ্র্যাঙ্কোলিনাস গণের পরেই এর স্থান।
বানৌজা এলসিটি ১০২
বাংলাদেশ নৌবাহিনী জাহাজ (সংক্ষেপেঃ বানৌজা) এলসিটি ১০২ বাংলাদেশ নৌবাহিনীর টাইপ ০৬৮ ইউচীন-শ্রেণির একটি ল্যান্ডিং ক্রাফট ট্যাংক (এলসিটি) জাহাজ। এই জাহাজটিকে কাইলিং শিপইয়ার্ডে নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি ৫০ টন কার্গো বা ১৫০ জন সেনাসদস্য, রসদ, অস্ত্র ও গোলাবারুদ, ছোট ও মাঝারি আকারের সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।
আর্বোরোফাইলা
বিবরণ
এরা দেখতে প্রায় তিতিরের মত, স্বভাবে আলাদা; পা তিতিরের পায়ের চেয়ে লম্বা; পায়ের পিছনে গজালের মত খাড়া নখর নেই; পা লম্বায় নখর-সহ মধ্যমার দৈর্ঘ্যরে প্রায় সমান; সামনের আঙুলগুলির নখর লম্বা ও সোজা; ডানা ছোট ও গোলাকার; ৪র্থ ও ৫ম প্রান্ত-পালক সব চেয়ে লম্বা; ১৪ পালকের কোমল লেজ, ডানার প্রায় অর্ধেক। এ গণের সদস্যরা উজ্জ্বল রঙের পালক বিশিষ্ট ছোট আকারের বাতাই। আকারে এরা তিতিরের থেকে ছোট কিন্তু কোয়েলের থেকে বড়। দক্ষিণ এশিয়া, দক্ষিণ-পূর্ব এশিয়া আর পূর্ব এশিয়ার ঘন বনে এদের আবাস। স্বভাবে এরা অপরিযায়ী এবং কিছু কিছু সদস্যের বিস্তৃতি খুব ছোট অঞ্চলে বিস্তৃত। আবাসস্থল ধ্বংস ও অপরিমেয় শিকারের ফলে এসব প্রজাতির বেশিরভাগই বর্তমানে বিপদগ্রস্ত হিসেবে বিবেচিত।
বানৌজা এলসিটি ১০২
ইতিহাস
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার গণচীন থেকে সমরাস্ত্র সংগ্রহের সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য ল্যান্ডিং ক্রাফট ট্যাংক (এলসিটি) জাহাজ ক্রয়ের পদক্ষেপ নেয়া হয়। এরই ধারাবাহিকতায় কাইলিং শিপইয়ার্ডে উভচর জাহাজটি নির্মিত হয়। অবশেষে ১৯৮৬ সালে বানৌজা এলসিটি ১০২ জাহাজটি বাংলাদেশ নৌবাহিনীতে কমিশন লাভ করে।
বৈশিষ্ট্য ও যান্ত্রিক কাঠামো
বানৌজা এলসিটি ১০২ জাহাজটির দৈর্ঘ্য, প্রস্থ এবং গভীরতা । এই উভচর জাহাজটির ওজন ৮৫ টন এবং জাহাজটিতে রয়েছে ২টি ১২ভি১৫০সি  ডিজেল ইঞ্জিন। যার ফলে জাহাজটির সর্বোচ্চ গতিবেগ । এটি ১২ জন জনবল নিয়ে একনাগাড়ে ১০ দিন অভিযান পরিচালনা করতে সক্ষম। বাংলাদেশ নৌবাহিনীকে প্রায়শই অবাঞ্ছিত বাহিনী দ্বারা উভচর অবতরণ প্রতিরোধের জন্য সামরিক ভূমিকা পালন করতে হয় এবং উপকূলীয় অঞ্চলে মানবিক সহায়তা ও দুর্যোগ ত্রাণ (এইচএডিআর) অপারেশন পরিচালনা করতে হয়। দেশীয় প্রযুক্তিতে নির্মিত এলসিটি সমূহ এসকল প্রয়োজনীয়তা পূরণের জন্য উপযুক্ত। উভচর সামরিক অভিযান পরিচালনাকালে নিজস্ব আক্রমণ দলকে তীরে অবতরণ করানোর পাশাপাশি প্রতিটি এলসিটি কিছু সময়ের জন্য একটি সৈন্যদল এবং সরঞ্জাম বহন করতে সক্ষম। এছাড়াও এসকল জাহাজ জাতিসংঘ শান্তিরক্ষা মিশনেও মোতায়েন করার উপযোগী।
লোজান চুক্তি
লুজান চুক্তির পটভূমি
প্রথম বিশ্বযুদ্ধের পর বিজয়ী মিত্রশক্তি বিজিত তুরস্কের উপর সেভার্সের চুক্তির শর্তাবলি চাপিয়ে দেয়। এ চুক্তি ওসমানীয় রাষ্টকে বন্দী ও দাসত্বের শৃঙ্খলে আবদ্ধ করেছিল। সেভার্স চুক্তি ওসমানীয় সুলতান আব্দুল মজিদ ও প্রধানমন্ত্রী দামাদ ফরিদ পাশা স্বীকার করে নিলেও মুস্তফা কামাল পাশার নেতৃত্বাধীন জাতীয় উচ্চ পরিষদ এ সন্ধি স্বীকার করে নি; বরং জাতীয় চুক্তিতে বর্ণিত শর্তাবলি বাস্তবায়নে তৎপর হয়। ১৯২২ সালের মাঝামাঝি সম্মিলিত জাতিপুঞ্জে ব্রিটিশ প্রতিনিধি লর্ড ব্যালাফার মুস্তফা কামালকে গেরিলাপ্রধান ও পরাজিত বলে তুচ্ছ-তাচ্ছিল্য করলে এটা তুর্কি জাতীয় পরিষদে প্রতিক্রিয়ার সৃষ্টি করে। মুস্তফা কামাল জাতীয় গৌরব ও স্বাধীনতা পুনরুদ্ধারের জন্য যুদ্ধের প্রস্তুতি নেন। ১৯২২ সালের ২৬ আগস্ট তিনি থ্রেস ও আনাতোলিয়া পুনরুদ্ধারের জন্য যুদ্ধ শুরু করেন এবং ১৮ সেপ্টেম্বরের মধ্যে পশ্চিম আনাতোলিয়া হতে গ্রিকদের সম্পূর্ণ বহিষ্কার করেন।
পশ্চিম আনাতোলিয়া অধিকার করে তুর্কি বাহিনী একদিকে দার্দানেলিস প্রণালি এবং অন্যদিকে ইস্তাম্বুলের দিকে ধাবিত হলে মিত্রশক্তিবর্গের টনক নড়ে। ইংরেজ প্রধানমন্ত্রী লয়েড জর্জ যেকোনো মূল্যে দার্দানেলিস প্রণালি ও ইস্তাম্বুল প্রতিরক্ষার পক্ষপাতী ছিলেন। ১৯২২ সালের ২৩ সেপ্টেম্বর ইস্তাম্বুল প্রণালিসমূহ ও থ্রেসের উপর তুর্কি অধিকারের বিষয় আলোচনার জন্য মিত্রশক্তিবর্গ মুস্তফা কামালের শরণাপন্ন হয়। ফলে মুদানিয়া কনফারেন্সে উক্ত সমস্যাবলি আলোচনার সিদ্ধান্ত গৃহীত হয়। মুদানিয়া কনফারেন্সে তুরস্কের পশ্চিম ফ্রন্টের কমান্ডার উসমত পাশা, ইংল্যান্ডের জেনারেল হারিংটন, ফ্রান্সের জেনারেল চাপী, ইতালির জেনারেল মনবেলি এবং গ্রিসের জেনারেল মাজারাকিস অংশগ্রহণ করেন।
লুজান শান্তি চুক্তি সম্পাদন
মুদানিয়া যুদ্ধবিরতি চুক্তি স্বাক্ষরের পর মিত্রশক্তিবর্গ শান্তি চুক্তির জন্য তুরস্কের লুজান নামক স্থানে আলোচনায় বসতে সম্মত হয়। ১৯২২ সালের ২০ নভেম্বর এ সম্মেলন শুরু হয়। তুরস্ক ছাড়া ইংল্যান্ড, ফ্রান্স, ইতালি, গ্রিস, জাপান, রুমানিয়া, যুগোশ্লাভিয়া, রাশিয়া, বুলগেরিয়া এতে অংশগ্রহণ করে। প্রতিনিধি এ কনফারেন্সে তিনটি প্রধান সমস্যা সমাধানে ব্রতী হয়। প্রথমত, তুরস্ক ও গ্রিসের মধ্যে চুক্তির নীতিমালা প্রণয়ন। দ্বিতীয়ত, ওসমানীয় সাম্রাজ্যের বিলীন স্বীকারপূর্বক নতুন তুর্কি রাষ্ট্র ও উহার দাবি স্বীকার এবং তৃতীয়ত, ওসমানীয় সাম্রাজ্য কর্তৃক তুর্কিদের নামে বিদেশিদের প্রদত্ত সুবিধাসমূহ বাতিল করা। দীর্ঘ আলাপ-আলোচনার পর ১৯২৩ সালের ২৪ জুলাই লুজান চুক্তির নীতিমালাসমূহ গ্রহণ করা হয়।
মিত্রশক্তিবর্গ লুজান শান্তি চুক্তিতে এ মর্মে অঙ্গীকার করে যে, তারা তুরস্কের সংহতি রক্ষা করবে। অর্থাৎ তুরস্কের স্বাধীনতা, সার্বভৌমত্ব ও অখণ্ডতা বজায় রাখা হবে।
জুলি ওয়াল্টার্স
টেলিভিশনে তিনি ভিক্টোরিয়া উডের সাথে যৌথভাবে কয়েকটি টেলিভিশন অনুষ্ঠানে কাজ করেন, তন্মধ্যে রয়েছে উড অ্যান্ড ওয়াল্টার্স (১৯৮১), ভিক্টোরিয়া উড অ্যাজ সিন অন টিভি (১৯৮৫-৮৭), প্যাট অ্যান্ড মার্গারেট (১৯৯৪), এবং ডিনারলেডিজ (১৯৯৮-২০০০)। তিনি মাই বিউটিফুল সন (২০০১), মার্ডার (২০০২), দ্য ক্যান্টারবারি টেলস্‌ (২০০৩), এবং মো (২০১০)-এ অভিনয় করে চারবার বাফটা টিভি পুরস্কার অর্জন করেছেন। তিনি ২০০৯ সালে আ শর্ট স্টে ইন সুইজারল্যান্ড টিভি চলচ্চিত্রে অভিনয় করে শ্রেষ্ঠ অভিনেত্রী বিভাগে একটি আন্তর্জাতিক এমি অর্জন করেন। মঞ্চে তিনি ২০০১ সালে অল মাই সন্স নাটকে অভিনয় করে শ্রেষ্ঠ অভিনেত্রী বিভাগে লরন্স অলিভিয়ে পুরস্কার অর্জন করেন।
পাদি রিচো
পাডি রিচো ভারতের অরুণাচল প্রদেশের একজন রাজনীতিবিদ। তিনি নিম্ন সুবনসিরি জেলার জিরো-হাপোলি থেকে ভারতীয় জাতীয় কংগ্রেসের সদস্য হিসাবে অরুণাচল প্রদেশ বিধানসভার সদস্য ছিলেন। তাঁর উত্তরসূরী হলেন তেজ টাকি, যিনি ২০১৬ সালের অক্টোবর পর্যন্ত জিরো-হাপোলির বিধায়ক ছিলেন।
তাপস সেন
তাপস সেন (১১ সেপ্টেম্বর ১৯২৪ – ২৮ জুন ২০০৬) একজন আন্তর্জাতিক খ্যাতিসম্পন্ন ভারতীয় আলোকসম্পাত শিল্পী।  আমৃত্যু তিনি তার আলোর ছটায় শুধু  বাংলা থিয়েটার বা ভারতীয় রঙ্গমঞ্চ নয় বিশ্ব রঙ্গমঞ্চ আলোকিত  করেছেন। আলোক বিজ্ঞানকে নিয়ে গেছেন এক শিল্পের স্তরে।
জন্ম ও প্রারম্ভিক জীবন
তাপস সেনের জন্ম ১৯২৪ খ্রিস্টাব্দের ১১ সেপ্টেম্বর বেঙ্গল প্রেসিডেন্সির বর্তমানে ভারতের অসম রাজ্যের গোয়ালপাড়া জেলার ধুবড়িতে। পিতার নাম মতিলাল সেন মায়ের নাম সুবর্ণলতা সেন। পিতার চাকরিসূত্রে এক বৎসর বয়সে   ধুবড়ি হতে দিল্লি চলে যান এবং সেখানেই তার শিক্ষাদীক্ষা। ১৯৪১ খ্রিস্টাব্দে  রাইসিনা বেঙ্গলি হায়ার সেকেন্ডারি স্কুল থেকে ম্যাট্রিক পাশ করার পর দিল্লির পলিটেকনিক কলেজে ইলেকট্রিক্যাল ইঞ্জিনিয়ারিং পড়তে শুরু করেন। ছাত্রাবস্থাতেই আলো নিয়ে তার সৃজনশীল কল্পনা বিকশিত হতে থাকে। আর তারই আকর্ষণে পাঠ অসম্পূর্ণ রেখে নাট্যজগতের প্রবেশ করেন। স্কুলের আঁকার শিক্ষক প্রতাপ সেনের কাছে তার  শিল্পে হাতেখড়ি। ১৯৩৯ খ্রিস্টাব্দে প্রথম আলোক সম্পাত করেন 'রাজপথ' নাটকে স্কুলের শিক্ষক মশাইয়ের সহায়তায়। ১৯৪৪ খ্রিস্টাব্দে  দিল্লিতে ভারতীয় গণনাট্য সংঘের  শাখা খোলার সঙ্গে তিনি হলেন তার প্রতিষ্ঠাতা সদস্য। আর সেখানেই সেই মাস্টারমশাই প্রতাপ সেনের সঙ্গে করলেন জীবনের প্রথম নজরকাড়া কাজ- পরশুরামের গল্প নিয়ে ছায়ানাট্য 'ভূশণ্ডীর মাঠে'। প্রথমে স্কুলের মাঠে, পরে দিল্লির সাউথ ইন্ডিয়া ক্লাবে।
কর্মজীবন
দিল্লিতে থাকার সময়ে প্রথমে নিউ দিল্লি মিউনিসিপ্যাল কর্পোরেশনে, আরউইন হাসপাতালে, শেষে দিল্লি ক্যান্টনমেন্টে সিপিডব্লিউডির বিজলি বিভাগে কাজ করেন। কিন্তু ক্যামেরা ও আলোর কাজ শেখার উদ্দেশ্যে ১৯৪৬ খ্রিস্টাব্দে পাড়ি দেন বোম্বে (বর্তমানে মুম্বই)। সেখানে কিছুদিন বিখ্যাত ক্যামেরাম্যান দিলীপ গুপ্তর সঙ্গে ফটোগ্রাফির কাজ করেন। ১৯৪৭ খ্রিস্টাব্দে স্বাধীনতার পর চলে আসেন কলকাতায়। এখানে এসে কষ্টকর জীবনযাপনের দিনগুলিতে তিনি শিল্পসৃষ্টির মঞ্চ খুঁজতে ভারতীয় গণনাট্য সংঘ,বহুরূপী, এল.টি.জি. ও অন্যান্য কিছু সংস্থায় কাজে যুক্ত হন। সাথে বামপন্থী আন্দোলনে যুক্ত হয়ে এসইউসি' সর্বক্ষণের কর্মী হন এবং শেষে 'নিউ থিয়েটার্সে কাজ পান। সেখানে শিল্প-নির্দেশক সৌরেন সেনের সহকারী হয়ে "রূপকথা' ছায়াছবির কিছু কাজ করেন। এখানে তার সঙ্গে আলাপ হয় হৃষিকেশ মুখোপাধ্যায়, বিজন ভট্টাচার্য, ঋত্বিক ঘটক,মৃণাল সেন, সলিল চৌধুরী প্রমুখ ব্যক্তিত্বদের সাথে। ১৯৪৯ খ্রিস্টাব্দে কলকাতায় প্রথম আলোকসম্পাত করেন শম্ভু মিত্রর 'পথিক' ও ঋত্বিক ঘটকের 'জ্বালা' নাটকে। তারপর করলেন নাট্যচক্র প্রযোজিত বিজন ভট্টাচার্য পরিচালিত 'নীলদর্পণ' এর আলোক পরিকল্পনা। উৎপল দত্তের এল.টি.জি. সঙ্গে প্রথম কাজ করেছেন 'সাংবাদিক' নাটকে। এরপর এই গ্রুপেই শেক্সপিয়ারের 'ম্যাকবেথ' ও রবীন্দ্রনাথের 'অচলায়তন' নাটকেও কাজ করেছেন। ইতিমধ্যে তিনি প্রখর  নৈপুণ্যে  আর স্বকীয়  পরিকল্পনার আলোক বিজ্ঞানকে এক শিল্পের স্তরে নিয়ে এসেছেন। আলোক প্রয়োগকুশলতায় স্মরণীয় হয়ে গেছে 'রক্তকরবী', 'চারঅধ্যায়', রাজা,'রাজা অয়দিপাউস', 'পুতুলখেলা', অঙ্গার,'ফেরারি ফৌজ', 'কল্লোল',' ছেঁড়া তার','দশচক্র', 'বিশ্বরূপা' র 'সেতু', আরোগ্য নিকেতন' প্রভৃতি সফল নাটকগুলি। আসলে তার চিন্তার জগৎ এত বিস্তৃত, শিল্পভাবনার প্রতি এত আগ্রহ, প্রযুক্তিগতভাবে তিনি এত শক্তিশালী, মঞ্চ স্থাপত্য, রঙ, অভিনয় কম্পোজিশন সম্পর্কে তার প্রখর জ্ঞান, তার সাথে কল্পনা ও সৃজনীশক্তির প্রয়োগ করার অসীম ক্ষমতার কারণে অনুল্লেখযোগ্য নাটকও শিল্পের গুণাবলীর রূপ ধারণ করে কালোত্তীর্ণ হয়েছে তার আলোর বিচিত্রতায়। বিশ্বরূপা নাট্য উন্নয়ন পরিষদ আয়োজিত পূর্ণাঙ্গ নাটক প্রতিযোগিতায় ভারতীয় গণনাট্য সংঘ 'সংক্রান্তি' নাটক প্রদর্শিত হয়। নাটকটি  আলোকসম্পাত-সহ এগারোটি পুরস্কার লাভ করে। এটিই ছিল তার প্রথম পুরস্কার প্রাপ্তি। নিজেকে 'আড়ালের মানুষ' ভাবলে কি হবে, তিনি এক কিংবদন্তিতে পৌঁছে গেছেন। তাছাড়া শুধু নাটক নয়, নৃত্যের  আসরে, যাত্রার মঞ্চেও তাঁকে দেখা গেছে। ভারতী অপেরা, নট্ট কোম্পানির বেশ কিছু যাত্রাপালায় আলোক প্রক্ষেপণ করেছেন। ১৯৬০ খ্রিস্টাব্দে রাশিয়া,পূর্ব জার্মানি এবং ১৯৬৯ খ্রিস্টাব্দে  বার্লিন সংগীত নাটক উৎসবে যোগদান করেন। চলচ্চিত্রের বিশেষ মুহূর্তের আলোক পরিকল্পনায় ভি.শান্তারাম, মৃণাল সেন তার সাহায্য নিয়েছেন। আলোক ধ্বনির সমাহারে ঐতিহাসিক স্থানের স্মৃতিচারণে সন-এৎ-লুমিয়ের একাধিক বিন্যাসে তিনি সংগীত স্রষ্টা ভাস্কর চন্দরভরকর ও  বি ভি করন্থের  সঙ্গে যৌথ ভূমিকা নিয়েছেন। নাটক, চলচ্চিত্র ছাড়া নৃত্যনাট্য, পুতুলনাটক, ছায়ানাটক, যাত্রার আসর, মেলাপ্রাঙ্গণ, প্রেক্ষাগৃহ - সর্বত্রই তার অসামান্য শিল্পপ্রতিভার নিদর্শন রয়েছে। একাধিকবার কাজের সূত্রে বিদেশেও গেছেন। প্যারিস ও মস্কোয় ভারত-উৎসবে আলোক পরিকল্পক হিসাবে যোগ দেন। ১৯৩৭ খ্রিস্টাব্দে লণ্ডনের ব্যাডফোর্ডে ফিল্ম, থিয়েটার ও টিভির আলোকশিল্পীদের আন্তর্জাতিক সম্মেলনে তিনি হাজির করলেন তার দৃশ্য-অভিজ্ঞতা। সম্মেলন একমাত্র ভারতীয় প্রতিনিধি হিসাবে সুনাম অর্জন করেন। উপস্থিত সকলকে অভিভূত করে দিয়েছেন আর পেয়ে গেলেন অ্যাসোসিয়েশন অব লাইটিং ডিজ়াইনার্স সাম্মানিক সদস্যপদ পরে অনারারি ফেলোশিপ।
সম্মাননা
তাপস সেন ১৯৭২ খ্রিস্টাব্দে পেলেন এশিয়ার শ্রেষ্ঠ ‘লাইট ডিজ়াইনার’-এর স্বীকৃতি। ১৯৭৪ খ্রিস্টাব্দে 'সঙ্গীত নাটক অ্যাকাডেমি' পুরস্কার। ১৯৯২ খ্রিস্টাব্দে পশ্চিমবঙ্গ সরকার তাঁকে দীনবন্ধু পুরস্কার -এ সম্মানিত করে। ২০০৫ খ্রিস্টাব্দে ভারত সরকারের সংস্কৃতি মন্ত্রক করল ‘এমেরিটাস ফেলো’। শেষে মধ্যপ্রদেশ সরকার প্রদান করে 'কালিদাস সম্মান'। ১৯৯৭ খ্রিস্টাব্দে পশ্চিমবঙ্গ নাট্য আকাদেমি প্রবীণ নাট্যব্যক্তিত্ব হিসাবে সম্বর্ধিত করে। অমিত বসু ও ভদ্র বসুর পরিকল্পনায় ২০০০ খ্রিস্টাব্দে তার উপর একটি তথ্যচিত্র 'Let there be light' নির্মিত হয়। আমেরিকার প্রবাদপ্রতিম আলোকশিল্পী রিচার্ড পিলব্রো তার কাজ দেখে উচ্ছ্বসিত হন। তার মতে  -
আলো ও তার জীবন নিয়ে তার লেখা কয়েকটি গ্রন্থে র মধ্যে উল্লেখযোগ্য হল-
মৃত্যু
২০০৬ খ্রিস্টাব্দের ২৮ শে জুন তাপস সেন কলকাতায় নিজ বাসভবনে প্রয়াত হন। মরণোত্তর দেহদানে  তার দেহটি  চিকিৎসাশাস্ত্রে ব্যবহারে অর্পিত হয়।
অঙ্কপৃষ্ঠীয়
থাম্ব|অঙ্কপৃষ্ঠীয় তল হিসাবে গাছের পাতা অঙ্কপৃষ্ঠীয় (সংস্কৃত অঙ্ক অর্থাৎ সম্মুখ ও পৃষ্ঠ অর্থাৎ পশ্চাৎ) অঙ্গ বলতে সেই সমস্ত অঙ্গকে বোঝায় যেগুলির সামনের ও পিছনের তল দুটির আকার ও গঠন পরস্পরের থেকে আলাদা হয়। এর অন্যতম উদাহরণ হল গাছের পাতা। যে সমস্ত অঙ্গ ভ্রূণাবস্থায় উৎপত্তির সময় পৃষ্ঠীয় তল থেকে কোশ বিভাজন শুরু হয়ে অঙ্কীয় তলে গিয়ে শেষ হয়।
ক্ষেত্রবিশেষে সমগ্র জীবদেহের বর্ণনা দেওয়ার জন্যও অঙ্কপৃষ্ঠীয় কথাটি ব্যবহৃত হয়, যেমন চ্যাপ্টাকৃমি পর্বের প্রাণীদেহ অঙ্কপৃষ্ঠীয়ভাবে চ্যাপ্টা।
দ্য বোট রেস
দ্য বোট রেস হল একটি বার্ষিক নৌকা বাইচ প্রতিযোগিতা, যা অক্সফোর্ড ইউনিভার্সিটি বোট ক্লাব ও ক্যামব্রিজ ইউনিভার্সিটি বোট ক্লাবের মধ্যে অনুষ্ঠিত হয়। প্রতিযোগিতা পুরুষ ও মহিলা উভয়ের জন্য আলাদাভাবে লন্ডনের টমাস নদীতে হয়। প্রতি নৌকায় আট জন উন্মুক্ত ওজনের মাঝি থাকেন। এটি ইউনিভার্সিটি বোট রেস বা অক্সফোর্ড ও ক্যামব্রিজ বোট রেস নামেও পরিচিত।
পুরুষদের প্রতিযোগিতা প্রথম ১৮২৯ সালে অনুষ্ঠিত হয় এবং প্রথম বিশ্বযুদ্ধের পর ১৮৫৬ সাল থেকে বাৎসরিকভাবে অনুষ্ঠিত হয়ে আসছে। মহিলাদের প্রথম প্রতিযোগিতা ১৯২৭ সালে অনুষ্ঠিত হয় এবং ১৯৬২ সাল থেকে বাৎসরিকভাবে অনুষ্ঠিত হচ্ছে। ২০১৫ সাল হতে, মহিলাদের প্রতিযোগিতাও একই দিনে একই মাঠে অনুষ্ঠিত হয়, দুটি প্রতিযোগিতা একত্রিত করায় সেই থেকে এটি  দ্য বোট রেস নামেই পরিচিত হয়ে উঠে।
ইতিহাস
এই ঐতিহ্য শুরু হয় চার্লস ম্যারিভাল ও তার পুরাতন হ্যারো স্কুলের বন্ধু চার্লস ওয়ার্ডসওয়ার্থ কর্তৃক ১৮২৯ সালে, চার্লস ম্যারিভাল ক্যাব্রিজ বিশ্ববিদ্যালয়ের সেন্ট জন্স কলেজের ছাত্র ছিলেন এবং চার্লস ওয়ার্ডসওয়ার্থ অক্সফোর্ট বিশ্ববিদ্যালয়ের খিষ্ট চার্চের ছাত্র ছিলেন। হেনলি অন থমাসে অনুষ্ঠিত একটি প্রতিযোগিতায় ক্যামব্রিজ বিশ্ববিদ্যালয় অক্সফোর্ট বিশ্ববিদ্যালয়কে চ্যালেঞ্জ করে কিন্তু তারা সহজভাবে হেরে যায়।
হিজবুল মুজাহিদীন
হিজবুল মুজাহিদীন (حزب المجاھدین, Ḥizb al-Mujāhidīn, meaning "Party of Holy Warriors" or "Party of Mujahideen", abbreviated as HuM or HM) জম্মু ও কাশ্মীরে সক্রিয় একটি বিচ্ছিন্নতাবাদী সংগঠন। এরা মূলত জম্মু ও কাশ্মীরকে পাকিস্তানের সঙ্গে সংযুক্তিকরণের পক্ষে।
বুরহান ওয়ানি
২০১৬ সালের ৮ই জুলাই, হিজবুল কমান্ডার বুরহান ওয়ানি ভারতীয় নিরাপত্তা বাহিনীর হাতে অনন্তনাগ জেলায় নিহত হয়। ওয়ানি ফেসবুক-টুইটারের মাধ্যমে কাশ্মীরের কিছু দিকভ্রষ্ট যুবকদের 'উগ্রপন্থায়' টেনে আনে তাতে তার পরিচিতি ছিল 'সোশ্যাল মিডিয়া মিলিট্যান্ট' নামে। এর পৰিপ্রেক্ষিতে হুরিয়ত ও আছিয়া আন্দ্রাবীর নেতৃত্বে প্রায় ৮ মাস কাশ্মীরে অশান্তি চলে।
সবজার ভাট
বুরহানের উত্তরসূরি সবজারের মৃত্যু হয় ২০১৭ র মে মাসে পুলওয়ামায় ।
শ্রীকান্ত কল্যাণী
শ্রীকান্ত কল্যাণী (জন্ম ২১ আগস্ট ১৯৬৪) একজন ভারতীয় প্রাক্তন ক্রিকেটার । তিনি বাংলা ও মহারাষ্ট্রের হয়ে প্রথম-শ্রেণীর ক্রিকেট খেলেছেন।
২০১৬-১৭ ভারতীয় ঘরোয়া মৌসুমের জন্য তাকে অস্ট্রেলিয়ান ডেভিড অ্যান্ড্রুজের স্থলাভিষিক্ত করা হয়েছিল, যিনি গত দুই মৌসুমে দলের কোচ ছিলেন। ছয় বছরে পঞ্চম মহারাষ্ট্রের কোচও হয়েছেন তিনি।
কিথ রিগ
কিথ এডওয়ার্ড রিগ (Keith Rigg; জন্ম: ২১ মে, ১৯০৬ - মৃত্যু: ২৮ ফেব্রুয়ারি, ১৯৯৫) ভিক্টোরিয়ার ম্যালভার্ন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩১ থেকে ১৯৩৬ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন কিথ রিগ। দলে তিনি মূলতঃ ডানহাতি ব্যাটসম্যান হিসেবে খেলেছেন।
প্রথম-শ্রেণীর ক্রিকেট
১৯২৬-২৭ মৌসুম থেকে ১৯৩৮-৩৯ মৌসুম পর্যন্ত প্রথম-শ্রেণীর খেলোয়াড়ী জীবন চলমান ছিল কিথ রিগের। ১৯৩০-এর দশকে কিথ রিগ শক্তসামর্থ্য ও ধ্রুপদী ক্রীড়াশৈলীর অধিকারী ব্যাটসম্যানের মর্যাদা পেয়েছিলেন। তবে, তার সময়কালে সেরা ব্যাটসম্যানদের প্রাচুর্যতায় নিজেকে মেলে ধরতে পারেননি ও প্রায়শঃই তার সাফল্য ম্লান হয়ে পড়তো।
১৯২৬-২৭ মৌসুমে ভিক্টোরিয়ার সদস্যরূপে প্রথম-শ্রেণীর ক্রিকেটে অভিষেক ঘটে কিথ রিগের। তবে, শেফিল্ড শিল্ডের দলটিতে নিজেকে মেলে ধরতে কিছুটা সময়ে লেগেছিল তার। ১৯৩০-৩১ মৌসুমে টেস্ট দলে খেলার জন্যে তাকে মনোনীত করা হয়। এ সময়ে তিনি মেলবোর্ন বিশ্ববিদ্যালয়ে অর্থনীতি বিষয়ের শেষবর্ষের ছাত্র ছিলেন। তবে, অধ্যাপকের কাছ থেকে বিশেষ সুবিধা নিয়ে দলে যুক্ত হলেও দ্বাদশ খেলোয়াড়ের ভূমিকায় তাকে অবতীর্ণ হতে হয়েছিল।
আন্তর্জাতিক ক্রিকেট
সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন কিথ রিগ। ২৭ ফেব্রুয়ারি, ১৯৩১ তারিখে সিডনিতে সফরকারী ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে তার। ২৬ ফেব্রুয়ারি, ১৯৩৭ তারিখে মেলবোর্নে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৩০-৩১ মৌসুমে টেস্ট দলে অন্তর্ভুক্ত হলেও দ্বাদশ খেলোয়াড় হিসেবে অংশ নিতে হয়। পরবর্তী তিন টেস্টেও এ ধারা বহমান থাকে। অবশেষে সিডনিতে টেস্ট ক্রিকেট অভিষেক পর্ব সম্পন্ন হয় কিথ রিগের। কিন্তু পোতানো উইকেটে সফরকারী ওয়েস্ট ইন্ডিজ দল স্বাগতিক অস্ট্রেলিয়াকে চেপে ধরে ও প্রথমবারের মতো অস্ট্রেলিয়ার বিপক্ষে টেস্টে জয়লাভ করে। খেলায় তিনি ১৪ ও ১৬ রানের ইনিংস খেলেছিলেন।
এই একই মাঠে এক বছর পর সফরকারী দক্ষিণ আফ্রিকার বিপক্ষে নিজস্ব একমাত্র শতরানের ইনিংস খেলেন। ডোনাল্ড ব্র্যাডম্যানের সাথে পাল্লা দিয়ে ১২৭ রান করেন তিনি। তবে, ১৯৩২-৩৩ মৌসুমের বডিলাইন সিরিজে অংশগ্রহণ করা থেকে তাকে বিরত রাখা হয়েছিল। ঐ পর্যায়ে তিনি চমৎকারভাবে হুক ও কাট খেলতে অভ্যস্ত ছিলেন। আট টেস্টের সবগুলোই স্বদেশে খেলেন। তিনি কখনো বিদেশ গমনের সুযোগ পাননি। তবে, ১৯৩০ সালে ইংল্যান্ড গমনে ১৫ সদস্যবিশিষ্ট অস্ট্রেলিয়া দল প্রেরণ করা হলেও তার বিষয়ে আলোচনা করা হলে একজন নির্বাচক তাকে ষোড়শ অবস্থানে রাখেন।
ব্যক্তিগত জীবন
right|thumb|300px|আনুমানিক ১৯২৭ সালের সংগৃহীত স্থিরচিত্রে কিথ রিগ (বামে) মেলবোর্নের ওয়েসলি কলেজে পড়াশোনা করেছিলেন তিনি। ৩০ বছর মেলবোর্নভিত্তিক বৃহৎ মেশিনারি কোম্পানিতে কাজ করেন। এরপর তিনি ঐ প্রতিষ্ঠানের জনসংযোগ পরিচালকের পদে অধিষ্ঠিত হয়েছিলেন। অনেক বছর ভিক্টোরীয় দল নির্বাচকের দায়িত্বে ছিলেন ও বৃদ্ধ অবস্থায়ও নিয়মিতভাবে এমসিজিতে আসতেন। স্টিভ ওয়াহ’র ব্যাটিংশৈলীতে তার প্রভাব পড়েছে।
২৮ ফেব্রুয়ারি, ১৯৯৫ তারিখে ৮৮ বছর বয়সে ভিক্টোরিয়ার ম্যালভার্ন এলাকায় কিথ রিগের দেহাবসান ঘটে। তার কাকাতো ভাই কলিন ম্যাকডোনাল্ড ভিক্টোরিয়া ও অস্ট্রেলিয়ার পক্ষে ক্রিকেট খেলেছেন।
রায়ান সাইডবটম
রায়ান জে সাইডবটম (Ryan Sidebottom; জন্ম: ১৫ জানুয়ারি, ১৯৭৮) পশ্চিম ইয়র্কশায়ারের হাডার্সফিল্ড এলাকায় জন্মগ্রহণকারী ইংল্যান্ডের সাবেক ক্রিকেটার। ইংল্যান্ড ক্রিকেট দলের পক্ষে আন্তর্জাতিক ক্রিকেটে অংশ নিয়েছেন। দলে তিনি মূলতঃ বামহাতি ফাস্ট-মিডিয়াম বোলার। পাশাপাশি বামহাতে ব্যাটিংয়ে পারদর্শী তিনি। বর্তমানে ইয়র্কশায়ারের প্রতিনিধিত্ব করছেন রায়ান সাইডবটম।
খেলোয়াড়ী জীবন
২০০১ সালে পাকিস্তানের বিপক্ষে তার টেস্ট অভিষেক ঘটে। কিন্তু ঐ খেলায় তিনি কোন উইকেট লাভে ব্যর্থ হয়েছিলেন ও ছয় বছর দলের বাইরে অবস্থান করেন। এরফলে তিনি এক টেস্টের বিস্ময়কারী হিসেবে বিবেচিত হচ্ছিলেন। ২০০৭ সালে ম্যাথু হগার্ডের আঘাতজনিত অনুপস্থিতিতে পুনরায় দলের সদস্য মনোনীত হন। প্রথম ইনিংসেই তিনি চারটি উইকেট লাভে সক্ষমতা দেখান। পরের দুই বছরেরও অধিক সময় ইংল্যান্ড দলের অন্যতম বোলারের মর্যাদা পান।
৮ মার্চ, ২০০৮ তারিখে নিজস্ব একাদশ টেস্টে টেস্ট ক্রিকেটের ইতিহাসে ৩৭তম হ্যাট্রিক লাভ করেন। স্বাগতিক নিউজিল্যান্ডের বিপক্ষে তিনি এ কীর্তিগাঁথা রচনা করেন। ২৪ মার্চ একই সিরিজে তৃতীয়বারের মতো পাঁচ-উইকেট পান ও নিউজিল্যান্ডের মাটিতে যে-কোন ইংরেজের পক্ষে পাঁচ-উইকেট লাভে নতুন রেকর্ড গড়েন।
অবসর
২০০৯ সালে আঘাতের কারণে টেস্ট দলের বাইরে অবস্থান করতে বাধ্য হন। অতঃপর ২০ সেপ্টেম্বর, ২০১০ তারিখে আন্তর্জাতিক ক্রিকেট থেকে অবসর নেন সাইডবটম। এ সময়ে ইংল্যান্ডের পক্ষে ২২ টেস্টে অংশ নিয়েছিলেন ও ২০১০ সালের আইসিসি বিশ্ব টুয়েন্টি২০ প্রতিযোগিতায় শিরোপা জয়ী ইংল্যান্ড দলের সদস্য ছিলেন।
জাভেদ মালিক-ইয়েগানভ
থাম্ব|230x230পিক্সেল|জাভেদ এর স্ত্রী মরিয়ম বায়ামমালিবইভা এবং তাদের তিন মেয়ে জাভেদ ইরযাবে অগলু মালিক-ইয়গানভ (Cavad Məlik-Yeqanov) (১৮৭৮,তুগ – ১৯৪২, কারেলিয়া ) ছিলেন আজারবাইজানের স্বাধীনতা কালীন (১৯১৮-১৯২০) একজন আজারবাইজানী রাজনীতিবিদ এবং লানকারানের গভর্নর-জেনারেল।
আজারবাইজান গণতান্ত্রিক প্রজাতন্ত্রের কর্মজীবন
১৯১৭ সালে, জাভাড মালিক-ইয়েগানোভ দক্ষিণ ককেশাসের 'আজারেয় সম্প্রদায়ের প্রতিনিধি হিসেবে ট্রান্সককেশাস সেজমে নির্বাচিত হন। এক বছর পর তিনি আজারবাইজানের সেসকল রাজনীতিবিদদের মধ্যে একজন ছিলেন যারা আজারবাইজান জাতীয় কাউন্সিলের সদস্য ছিলেন এবং যারা ২৮ শে মে ১৯১৮ তারিখে আজারবাইজানের সার্বভৌমত্ব ঘোষণা করে স্বাধীনতার ঘোষণাপত্রে স্বাক্ষর করেন সেইসাথে নতুন প্রতিষ্ঠিত রাষ্ট্রের সংসদ সদস্য হন। ১৯১৯ সালের ১০ মার্চ তিনি বাকু'র শ্রমিক শ্রেণীর অর্থনৈতিক সমস্যার তদন্ত ও রিপোর্টের দায়িত্বে নিযুক্ত কমিটিতে অন্তর্ভুক্ত হন। সোভিয়েত রিপাবলিকের ব্রিটিশ সমর্থিত আঞ্চলিক সামরিক হস্তক্ষেপের পতনের পর ১৯১৯ সালের জুনে তিনি লানকারান গভর্নর জেনারেল পদে নিযুক্ত হন। আজারবাইজানের দক্ষিণ-পূর্বাঞ্চলীয় অঞ্চলে নতুন সামাজিক অনুষ্ঠান, লাইব্রেরী ও সাংস্কৃতিক ক্লাবগুলির উদ্বোধনের পাশাপাশি শিক্ষা গ্রহণের জন্য মেয়েদের অনুপ্রেরণা সহ তার সংক্ষিপ্ত শাসনটি চিহ্নিত করা হয়েছিল। তিনি স্থানীয় আজেরি জনগোষ্ঠীর সাথে স্থানীয় রাশিয়ান সম্প্রদায়ের সমর্থক বলশেভিক প্রতিনিধিদের সাথে এবং আর্মেনীয় স্বেচ্ছাসেবকদের সাথে সমন্বয় সাধন করেন যারা তাদের হয়ে যুদ্ধ করেছিল। ২৪ এপ্রিল, ১৯২০ তারিখে আজারবাইজানের সোভিয়েতীকরণ পর্যন্ত মালিক-ইয়েগানভ একই পদে থাকেন।
ব্যক্তিগত জীবন
গভর্নর জেনারেল থাকা কালীন সময় মালিক-ইয়েগানোভ লানকারণ শহরে রাশান-মুসলিম বালিকা স্কুল পরিদর্শন করেন যেখানে তিনি সেখানের অল্প বয়স্ক শিক্ষক ও নারীবাদী মরিয়ম বায়ামামিলিবোভাকে ১৯২০ সালে বিয়ে করেন এবং পরের বছর বাকুতে বসতি স্থাপন করেন। তাদের তিনটি কন্যা ছিল: অজ্জা, তালিয়া এবং আসিমান। ১৯৩৩ সালে মালিক-ইয়েগানোভের চূড়ান্ত গ্রেফতারের পর, সরকার তার স্ত্রী সহ তার সমগ্র পরিবারকে অত্যাচার করে, যিনি ইউরোপীয় রাশিয়ায় উত্তর উত্তর আর্কঙ্গেলসকে বহিষ্কৃত হন। তার তিন কন্যা সহ অনেক আত্মীয় তাদের বংশ উপাধি পরিবর্তন করে ফেলন যেন শাস্তি পেতে না হয়।
১৯৫৭ সালে জাভেদ মালিক-ইয়েগানভকে নির্দোষ ঘোষণা করা হয় ।
ক্রিস্টফ ভালৎজ
ক্রিস্টফ ভালৎজ (জার্মান উচ্চারণ: [ˈkrɪstɔf ˈvalts]; জন্ম ৪ অক্টোবর ১৯৫৬) হলেন একজন অস্ট্রীয় মার্কিন অভিনেতা। মার্কিন চলচ্চিত্র নির্মাতা কোয়েন্টিন টারান্টিনোর চলচ্চিত্রে অভিনয়ের মধ্য দিয়ে তিনি সুনাম অর্জন করেছেন। তিনি টারান্টিনো পরিচালিত দুই চলচ্চিত্র ইনগ্লোরিয়াস বাস্টার্ডস (২০০৯) এ কর্নেল হান্স লান্ডা এবং জ্যাঙ্গো আনচেইন্ড (২০১২) এ বাউন্টি হান্টার ডঃ কিং সুলৎজ চরিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার, বাফটা পুরস্কার ও গোল্ডেন গ্লোব পুরস্কার অর্জন করেছেন। এছাড়া তিনি কান চলচ্চিত্র উৎসব এবং স্ক্রিন অ্যাক্টরস গিল্ড পুরস্কার এ তার লান্ডা চরিত্রের জন্য শ্রেষ্ঠ অভিনেতার পুরস্কার লাভ করেন।
প্রাথমিক জীবন
ভালৎজ ১৯৫৬ সালের ৪ অক্টোবর ভিয়েনায় জন্মগ্রহণ করেন। তার পিতা ইয়হানেস ভালৎজ ও মাতা এলিসাবেথ আরবান্সিস জার্মানি ও অস্ট্রিয়ার সেট ও পোশাক পরিকল্পনাকারী। তার মাতামহ রুডল্‌ফ ফন আরবান ছিলেন একজন মনোবিজ্ঞানী ও মনোরোগ বিশেষজ্ঞ। তার রচিত বই সেক্স পারফেকশন অ্যান্ড ম্যারিটাল হ্যাপিনেজ। ভালৎজের মাতামহী মারিয়া মায়েন ছিলেন একজন বুর্গ থিয়েটারের অভিনেত্রী। তার প্র-মাতামহ মাতামহীরাও থিয়েটারে কাজ করতেন।
অভিনয় জীবন
২০০৯ সালে ভালৎজ কোয়েন্টিন টারান্টিনো পরিচালিত ইনগ্লোরিয়াস বাস্টার্ডস চলচ্চিত্রে ইহুদি শিকারি কর্নেল হান্স লান্ডার ভূমিকায় অভিনয় করেন। এই চরিত্রের জন্য তিনি সমালোচকদের প্রশংসা অর্জন করেন এবং ২০০৯ সালে অনুষ্ঠিত কান চলচ্চিত্র উৎসব এ শ্রেষ্ঠ অভিনেতার পুরস্কার লাভ করেন। ২০১০ সালের জানুয়ারি মাসে তিনি শ্রেষ্ঠ পার্শ্ব অভিনেতা হিসেবে নিউ ইয়র্ক ক্রিটিকস সার্কেল পুরস্কার, লস অ্যাঞ্জেলেস ফিল্ম ক্রিটিকস অ্যাসোসিয়েশন পুরস্কার, গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কার লাভ করেন। পরের মাসে শ্রেষ্ঠ পার্শ্ব অভিনেতা হিসেবে বাফটা পুরস্কার ও একাডেমি পুরস্কার অর্জন করেন।
২০১৩ সালের এপ্রিল মাসে তিনি ২০১৩ কান চলচ্চিত্র উৎসব এর প্রতিযোগিতা বিভাগের জুরি সদস্য হিসেবে নির্বাচিত হন। এই বছরের শেষের দিকে তিনি বেলজিয়ামের আন্তভের্পের ভ্লাম্‌সে অপেরায় দের রসেনকাভালিয়ের অপেরা নির্দেশনা দেন। ২০১৪ সালে তিনি ৬৪তম বার্লিন আন্তর্জাতিক চলচ্চিত্র উৎসব এ জুরি সদস্য নির্বাচিত হন। এছাড়া টিম বার্টন পরিচালিত বিগ আইজ চলচ্চিত্রে ওয়াল্টার কিন চরিত্রে অভিনয় করেন। এই চরিত্রে অভিনয়ের জন্য তিনি সেরা সঙ্গীতধর্মী বা কমেডি চলচ্চিত্র অভিনেতার জন্য গোল্ডেন গ্লোব পুরস্কারে মনোনীত হন।
২০১৫ সালে তিনি জেমস বন্ড চলচ্চিত্র ধারাবাহিকের ২৪তম চলচ্চিত্র স্পেক্টার এ খল চরিত্র আর্নস্ট স্টাভ্রো ব্লুফেল্ডের ভূমিকায় অভিনয় করেন। একই বছর তিনি ঘোষণা দেন ভায়োলা ড্রেথ এর খুনের সত্য ঘটনা অবলম্বনে দ্য ওর্স্ট ম্যারিজ ইন জর্জটাউন চলচ্চিত্র পরিচালনা ও অভিনয় করবেন। ২০১৬ সালের জুলাই মাসে তার অভিনীত দ্য লিজেন্ড অফ টারজান মুক্তি পায়। এতে তিনি প্রধান খল চরিত্র একজন বেলিজিয়ান দুর্নীতিবাজ ক্যাপ্টেন লিও রম এর ভূমিকায় অভিনয় করেন।
ব্যক্তিগত জীবন
ভালৎজের প্রাক্তন স্ত্রীর সাথে তার তিন সন্তান। তার দ্বিতীয় স্ত্রী পোশাক পরিকল্পনাকারী জুডিথ হলস্ত। তাদের এক মেয়ে রয়েছে। তারা বার্লিন, লন্ডন, ও লস অ্যাঞ্জেলেসে বসবাস করে।
ভালৎজের মাতৃভাষা জার্মান, পাশাপাশি তিনি ইংরেজি ও ফরাসি ভাষায় দক্ষ। ইনগ্লোরিয়াস বাস্টার্ডস চলচ্চিত্রে তিনি এই তিনটি ভাষায় কথা বলেন।
সুশীল কাপুর
সুশীল কাপুর (জন্ম ২৩ জানুয়ারী ১৯৩৯) একজন ভারতীয় প্রাক্তন ক্রিকেটার। তিনি বাংলা এবং ঝাড়খণ্ড সহ বেশ কয়েকটি দলের হয়ে প্রথম-শ্রেণীর ক্রিকেট খেলেছেন।
সমাকলন
সমাকলন (Integral Calculus) বা যোগজকলন হলো গণিতশাস্ত্রের এমন একটি শাখা যা সংক্ষেপে অন্তরকলনের বা অবকলন এর বিপরীত পদ্ধতি। প্রদত্ত একটি একটি বাস্তব চলরাশি x এবং সংখ্যারেখায় একটি ব্যবধান [a,b] নির্দিষ্ট সন্তত ফাংশন f এর নির্দিষ্ট সমাকলন হল এছাড়াও সমাকলন শব্দটি অনির্দিষ্ট সমাকল (antiderivative) এর ধারণা সম্বন্ধে উল্লেখ হতে পারে। যদি একটি প্রদত্ত ফাংশন F যার অন্তরকলজ হয় ফাংশন f সেক্ষেত্রে, F কে একটি অনির্দিষ্ট সমাকল বলা হয় এবং একে লেখা হয়ঃ আইজাক নিউটন এবং গট‌ফ্রিড লাইব‌নিৎস উভয়েই পৃথকভাবে ক্যালকুলাসের মৌলিক উপপাদ্য প্রকাশ করেন। যদি f একটি অবিচ্ছিন্ন বা সন্তত বাস্তব ফাংশন একটি বদ্ধ অন্তর [a,b] এর মধ্যে সংজ্ঞাত হয়, এবং f র অনির্দিষ্ট সমাকল F হয়, তাহলে ঐ অন্তরের মধ্যে f এর নির্দিষ্ট সমাকল (definite integral) হবে। সমাকলন এর কলনবিদ্যা প্রতিষ্ঠাতারা একটি ক্ষুদ্রাতিক্ষুদ্র প্রস্থ এর বর্গক্ষেত্র অসীম সমষ্টি হিসাবে কল্পনা করেন। একটি যথাযথ সমাকলন এর গাণিতিক সংজ্ঞা দেন বের্নহার্ট রিমান। এটি একটি সীমা-পদ্ধতি, যাতে একটি বক্ররেখা-বেষ্টিত অঞ্চল পাতলা উল্লম্ব স্ল্যাব-অঞ্চলে ভেঙে ক্ষেত্রফল পরিমাপ করা হয়। ঊনবিংশ শতাব্দীর শুরুতে, আরও পরিশীলিত ধারণা হয়ে যায়, যেখানে ফাংশন টাইপ ও ডোমেইন এর generalization হয়ে যায়। একটি রেখা সমাকল(line integral) দুটি বা তিনটি চলরাশির ভেরিয়েবলের ফাংশনের জন্য সংজ্ঞায়িত হয় এবং অন্তর [a,b] কে প্লেনে অথবা spaceএ দুটি বিন্দুতে সংযোজিত ঐ ফাংশনটির নির্দিষ্ট বক্ররেখাদ্বারা প্রতিস্থাপিত হয়। একটি পৃষ্ঠ সমাকলন(surface integral) এ, বক্র ত্রিমাত্রিক স্থানে একটি টুকরো পৃষ্ঠতল দ্বারা প্রতিস্থাপিত হয়। Integrals এই সমস্ত generalizations প্রথম পদার্থবিদ্যা চাহিদা থেকে এসেছিল, আর সেগুলো অনেক ভৌত নিয়ম তৈরি করতে একটি গুরুত্বপূর্ণ ভূমিকা পালন করে, এর মধ্যে উল্লেখযোগ্য ইলেকট্রোডায়নামিক্স (electrodynamics)​​। সমাকলনের অনেক আধুনিক ধারণা আছে। তাদের মধ্যে সবচেয়ে প্রচলিত বিমূর্ত গাণিতিক তত্ত্বের উপর ভিত্তি করে Lebesgue ইন্টিগ্রেশন, হিসাবে পরিচিত যা Henri Lebesgue(Henri Lebesgue) কর্তৃক বিকশিত।
রিম্যানের সংজ্ঞা
রিম্যান এর সংজ্ঞা অনুযায়ী বদ্ধ অন্তর [a,b] এ একটি sequence নেওয়া হলঃ এরপর প্রত্যেক বদ্ধ অন্তরxi, xi−1 এর মধ্যে t_i একটি মান নেওয়া হল এবং (mesh) বলা হলে যখন বৃহত্তম mesh এর সীমা ০ এর দিকে যায় তখন S কে বলা হয় রিম্যানের সমাকলন।
বৈশিষ্ট্য
যেখানে স্কেলার রাশি।
চলক পরিবর্তন
ধরি অন্তরালে  একটি অবকলনযোগ্য অপেক্ষক। ধরি একটি সন্তত অপেক্ষক তাহলে
লাইব‌নিৎস অঙ্কপাতন বা নোটেশন ব্যবহার করে x = g(t) হলে ,তাই  যা dx এর যায়গায় বসানো হয়।
সমাকলন পদ্ধতি
দেখুন সমাকলন সূচী
নাকাপ নালো
নাকাপ নালো অরুণাচল প্রদেশের ভারতীয় জনতা পার্টির রাজনীতিবিদ। তিনি ২০১৯ সালে নাচো আসন থেকে অরুণাচল প্রদেশ বিধানসভা নির্বাচনে ভারতীয় জনতা পার্টির প্রার্থী হিসাবে নির্বাচিত হয়েছিলেন। তিনি ২০১৯ সাল থেকে দ্বিতীয় পেমা খান্ডু মন্ত্রনালয়ে পর্যটন ও পরিবহন ও নাগরিক বিমান বিভাগের মন্ত্রী।
রাফ বেলামি
রাফ রেক্সফোর্ড বেলামি (ইংরেজি: Ralph Rexford Bellamy; ১৭ই জুন ১৯০৪ - ২৯শে নভেম্বর ১৯৯১) ছিলেন একজন মার্কিন অভিনেতা। তিনি তার ৬২ বছর কর্মজীবনে মঞ্চ, চলচ্চিত্র ও টেলিভিশনে অভিনয় করেছেন। কেন্দ্রীয় চরিত্রে অভিনয়ের পাশাপাশি পার্শ্ব চরিত্রে অভিনয় করেও তিনি সমাদৃত হয়েছেন। ১৯৩৭ সালে তিনি দি অফুল ট্রুথ চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারে মনোনীত হন।
প্রারম্ভিক জীবন
বেলামি ১৯০৪ সালের ১৭ই জুন মার্কিন যুক্তরাষ্ট্রের ইলিনয় অঙ্গরাজ্যের শিকাগো শহরে জন্মগ্রহণ করেন। তার মাতা লিলা লুইস (জন্ম: স্মিথ, ২৩শে জানুয়ারি ১৮৭৫ - ১৫ই জুন ১৯৬২) কানাডীয় ছিলেন এবং তার পিতা চার্লস রেক্সফোর্ড বেলামি (১২ই জানুয়ারি ১৮৭৬ - ৭ই অক্টোবর ১৯৬৮)। ১৫ বছর বয়সে তিনি বাড়ি থেকে পালিয়ে যান এবং একটি পথনাট্যে যুক্ত হন। তিনি এই পথনাট্যের সাথে সফরে যান এবং নিউ ইয়র্ক সিটিতে আসেন। তিনি নিউ ইয়র্ক সিটিতে মঞ্চে অভিনয় শুরু করে এবং ১৯২৭ সালের মধ্যে তিনি একটি থিয়েটার কোম্পানির মালিক হন।
কর্মজীবন
১৯৩১ সালে দ্য সিক্রেট সিক্স দিয়ে বেলামির চলচ্চিত্রে অভিষেক হয় এবং এই দশক জুড়ে তিনি কেন্দ্রীয় ও পার্শ্ব চরিত্রে অভিনয় করেন। এই সময়ে তিনি ফে রের সাথে পাঁচটি চলচ্চিত্রে অভিনয় করেন। ১৯৩৭ সালে তিনি ক্যারি গ্রান্ট ও আইরিন ডানের সাথে দি অফুল ট্রুথ চলচ্চিত্রে অভিনয় করেন। এতে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।
মতিউর রহমান (বীর উত্তম)
মতিউর রহমান (জন্ম: অজানা - মৃত্যু: ১৯৯৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
জন্ম ও শিক্ষাজীবন
মতিউর রহমানের পৈতৃক বাড়ি কুমিল্লা জেলার দাউদকান্দি উপজেলার রঘুনাথপুর গ্রামে। তাঁর বাবার নাম জয়নুদ্দীন ডাক্তার এবং মায়ের নাম জমিলা বেগম। তাঁর স্ত্রীর নাম আমেনা বেগম। তাঁর চার ছেলে ও দুই মেয়ে।
কর্মজীবন
১৯৭১ সালে মতিউর রহমান ঢাকায় বেবিট্যাক্সি (স্কুটার) চালাতেন। তখন তাঁর বয়স ২১-২২। মুক্তিযুদ্ধ শুরু হলে ভারতের আগরতলায় গিয়ে মুক্তিবাহিনীতে যোগ দেন। তাঁকে নৌ-কমান্ডোতে অন্তর্ভুক্ত করা হয়। প্রশিক্ষণ শেষে বেশ কয়েকটি নৌ-অপারেশনে অংশ নেন তিনি। বেশির ভাগ অপারেশনে অসাধারণ দক্ষতা, বীরত্ব ও সাহস প্রদর্শন করেন। তিনি ছিলেন দুঃসাহসী একজন নৌ-কমান্ডো। স্বাধীনতার পর তিনি কোনো স্বীকৃতির অপেক্ষা না করে মিশে যান সাধারণ্যে। মুক্তিযুদ্ধে নৌ-অপারেশনে অসাধারণ ভূমিকা রাখায় ১৯৭৩ সালে বাংলাদেশ সরকার তাঁকে জীবিত মুক্তিযোদ্ধাদের জন্য সর্বোচ্চ ‘বীর উত্তম’ খেতাবে ভূষিত করেন। স্বাধীনতার কিছু দিন পর মতিউর রহমান ঢাকা ছেড়ে চলে যান গাইবান্ধা জেলায়। দুই বছর পর লালমনিরহাটে। সেখানে বিয়ে করেন এবং যোগ দেন স্থানীয় আনসার ব্যাটালিয়নে। চাকরি ও বিয়ের সুবাদে সেখানেই বসবাস শুরু করেন।
মুক্তিযুদ্ধে ভূমিকা
মতিউর রহমানের প্রথম গেরিলা ত ৎপরতা অপারেশন জ্যাকপটের মাধ্যমে। ১৯৭১ সালের মুক্তিযুদ্ধে ১৫-১৬ আগস্ট মুক্তিবাহিনীর প্রশিক্ষণ পাওয়া নৌ-কমান্ডোরা পূর্ব পাকিস্তানের সমুদ্রবন্দর ও প্রধান প্রধান নদী বন্দরে একযোগে যে অপারেশন করেন, সেটিই ‘অপারেশন জ্যাকপট’ নামে খ্যাত। এ অপারেশনের বিশালতা ও ক্ষয়ক্ষতি এত ব্যাপক ছিল যে তা পাকিস্তানসহ বিশ্বকে হতভম্ব করে দেয়। পৃথিবীর প্রায় সব প্রচারমাধ্যম এ ঘটনা ফলাও করে প্রচার করে। অপারেশনের চূড়ান্ত তারিখ ছিল ১৫ আগস্ট, পাকিস্তানের জাতীয় দিবসে। মতিউর রহমান অংশ নেন ঢাকা-চট্টগ্রাম মহাসড়কের দাউদকান্দি ফেরিঘাট আক্রমণে। এ অপারেশনে তাঁরা অংশ নেন মোট নয়জন। তাঁদের দলনেতা ছিলেন শাহজাহান সিদ্দিকী (বীর বিক্রম)। সহ-দলনেতা তিনি। আগস্ট মাসের ১১-১২ তারিখে সীমান্ত অতিক্রম করে তাঁরা বাংলাদেশে আসেন। অপারেশনের ধার্য করা দিন ১৫ আগস্ট দাউদকান্দি এলাকায় ব্যাপক ঝড়বৃষ্টি হয়। তাঁদের গাইড অসুস্থ হয়ে পড়েন। সে কারণে অপারেশন স্থগিত রাখতে হয়। পরদিন ১৬ আগস্ট মধ্যরাতে তাঁরা সফলতার সঙ্গে দাউদকান্দি ফেরিঘাটের ফেরি ও পন্টুনে লিমপেট মাইন লাগান। এ কাজে সবচেয়ে অগ্রণী ভূমিকা পালন করেন মতিউর রহমান। ফেরিঘাটে প্রহরায় ছিল পাকিস্তানি সেনা ও তাদের এদেশীয় সহযোগী রাজাকাররা। তারা একটুও টের পায়নি। মাইন লাগানোর পর মুক্তিযোদ্ধারা দ্রুত চলে যান নিরাপদ অবস্থানে। রাত দুইটা ৪৫ মিনিটে চারদিক প্রকম্পিত করে নয়টি লিমপেট মাইন একের পর এক বিস্ফোরিত হয়। মাইন বিস্ফোরণের বিকট শব্দ ও পাকিস্তানিদের অবিরাম গুলিবর্ষণে ২৫ বর্গমাইল এলাকাজুড়ে তোলপাড় শুরু হয়ে যায়। দু-তিন দিন পর নৌ-কমান্ডোরা ভারতের আগরতলায় চলে যান। পরবর্তী সময়ে মতিউর রহমান বরিশাল বন্দর ও নারায়ণগঞ্জের বিভিন্ন স্থানে কয়েকটি অপারেশন করেন। এর মধ্যে বরিশালের অপারেশন ছিল সবচেয়ে ঝুঁকিপূর্ণ। তিনিই ছিলেন দলনেতা। ২৫-২৬ অক্টোবর সফলতার সঙ্গে এ অপারেশন সম্পন্ন করেন। তিনটি জাহাজ লিমপেট মাইনের সাহায্যে তাঁরা ডুবিয়ে দেন।
বার্মা এ্যাথলেটিক এসোসিয়েশন মাঠ
বার্মা অ্যাথলেটিক অ্যাসোসিয়েশন মাঠ ( বিএএ গ্রাউন্ড নামে পরিচিত ) বার্মার রেঙ্গুনে র (বর্তমান মিয়ানমারের ইয়াঙ্গুন) একটি ক্রিকেট মাঠ ছিল। এটি ১৯০৬ সালে শহরের মিঙ্গালা শহরতলীর রেল স্টেশনের উত্তর দিকের একটি পুকুর ভরাট করে মাঠ হিসাবে নির্মিত হয়েছিল, যা ১৯০৯ সালে সম্পন্ন হয়েছিল। যেখানে ক্রিকেট, ফুটবল এবং টেনিসের মতো অনেক খেলা অনুষ্ঠিত হয়েছিল। এর আগে রেঙ্গুনের ব্রিটিশরা প্যরেড ময়দানে খেলাধুলা করতেন।
এই মাঠে প্রথম এবং একমাত্র রেকর্ড করা ম্যাচটি ১৯২৭ সালে হয়েছিল। সেবছর সফরকারী মেরিলেবোন ক্রিকেট ক্লাব স্বাগতিক বার্মা র বিপক্ষে তার একমাত্র প্রথম-শ্রেণীর ম্যাচ খেলেছিল। ম্যাচটি শেষ হয় বার্মার বড় পরাজয়ে। বার্মায় ক্রিকেট (যা সেই সময়ে ব্রিটিশ রাজের অংশ হিসেবে পরিচালিত হত) ছিল মূলত ব্রিটিশ কর্মকর্তাদের খেলা। ১৯৪৮ সালে বার্মিজ স্বাধীনতার সাথে সাথে, দেশে ক্রিকেট খেলার প্রচলন অনেকাংশে কমে যায়। মাঠটিকে সংস্কার করা হয় এবং ১৯৫৩ সালে বোগিওক অং সান স্টেডিয়াম নামে নামকরণ করা হয়।
অ্যান্টোনিয়া ক্যাথেদার
অ্যান্টোনিয়া ক্যাথেদার (জন্ম ২২ নভেম্বর ১৯৯৩ ) একজন জার্মান তায়কোয়ানডোইন। তিনি ওয়েইসেনবার্গ-গুনজেনহাউসেনের মধ্য ফ্রাঙ্কোনিয়ান জেলার আলেশেইমের একটি জেলা স্টরজেলবাচ থেকে এসেছেন। তিনি সিঙ্গাপুরে প্রথমবারের মতো অনুষ্ঠিত ২০১০ গ্রীষ্মকালীন যুব অলিম্পিক গেমসে রৌপ্য পদক জয়ী।
অ্যান্টোনিয়া ক্যাথেদার, যিনি শুধুমাত্র একটি বিকল্প হিসাবে জার্মান দলে যোগ দিয়েছিলেন, 63 কিলোগ্রাম পর্যন্ত ওজন শ্রেণীতে প্রারম্ভিক লড়াইয়ে পূর্ব তিমুরের একজন অ্যাথলেটের বিরুদ্ধে টেকনিক্যাল কে -এর সাথে জিতেছিলেন। o. এবং ফ্রান্সের বিপক্ষে সেমিফাইনালে জিতেছে।ফাইনালে, যেখানে তিনি ১২:১ পয়েন্ট নিয়ে পৌঁছেছিলেন, ক্যাথেদার, যিনি বাভারিয়ার TSV ১৮৬০ ওয়েইজেনবার্গের হয়ে শুরু করেন, দক্ষিণ কোরিয়ার জিওন সু- ইয়নের কাছে ৪:১ পয়েন্টে হেরে যান।
অ্যান্টোনিয়া ক্যাথেদার নুরেমবার্গের প্রতিযোগিতামূলক ক্রীড়া-ভিত্তিক বার্টোল্ট ব্রেখট স্কুলে যোগদান করেছেন।
হনচুন নাগান্দম
হনচুন নাগান্দম একজন ভারতীয় রাজনীতিবিদ এবং ভারতীয় জনতা পার্টির সদস্য। নাগান্দম লংডিং জেলার পঙ্গচাও-ওয়াক্কা আসন থেকে অরুণাচল প্রদেশ বিধানসভার সদস্য ছিলেন।  তিনি পেমা খান্ডু সরকারের শিক্ষামন্ত্রী।
রে মিস্টেরিও
অস্কার গুটিয়েরেজ (জন্ম ডিসেম্বর ১১, ১৯৭৪) একজন আমেরিকান পেশাদার কুস্তিগীর। তিনি বর্তমানে ডাব্লিউডাব্লিউইর সাথে চুক্তিবদ্ধ আছে যেখানে তিনি ডাব্লিউডাব্লিউই র হয়ে রে মিস্টেরিও নামে রেসলিং করেন। এছাড়াও তিনি ওয়ার্ল্ড চ্যাম্পিয়নশীপ রেসলিং এবং এক্সট্রিম চ্যাম্পিয়নশীপ রেসলিং এ রে মিস্টেরিও জুনিয়র নামে রেসলিং করতো।
প্রাথমিক জীবন (১৯৮৯–১৯৯২)
রে এপ্রিল ৩০,১৯৮৯ সালে মাত্র ১৪ বছর বয়সে মেক্সিকো শহরে তার আত্মপ্রকাশ করেন। তিনি তার চাচা রে মিস্টেরিও সিনিয়র এর কাছ থেকে প্রশিক্ষণ গ্রহণ করেন এবং মেক্সিকোতে কুস্তি লড়া শুরু করেন, যেখান থেকে তিনি লুচা লিব্রে হাই ফ্লাইং শিখেছেন। তার চাচা তাকে রে মিস্টেরিও জুনিয়র নাম দেওয়ার পূর্বে তিনি লা লাগারটিযা, কোল্কিব্রি নামে কুস্তি লড়তেন। মিস্টেরিও মেক্সিকোতে মোস্ট ইম্ব্রুব রেসলার পুরস্কার পেয়েছিলেন।
এসিস্টেন্সিয়া এসেসোরিয়া ওয়াই এডমেনিস্ট্রেশন (১৯৯২–১৯৯৫)
লুচা লিব্রে এএএ ওয়ার্ল্ডওয়াইড এ মিস্টেরিও জুবেন্টাড গুএররেরা এর সাথে শত্রুতা তৈরি করেন। এরপর মিস্টেরিও এর চাচা মিস্টেরিও সিনিয়র এবং তিনি গুয়েরা এবং তার বাবা ফুয়ের‍্যা গুয়েরা এর সাথে ট্যাগ টিম ম্যাচে কুস্তি লড়েন।
অহংকার (ভারতীয় দর্শন)
অহংকার (अहंकार, ) বা অহঙ্কার হল সংস্কৃত শব্দ যা অহং-এর সাথে সম্পর্কিত; অর্থাৎ, নিজের অহং-এর সাথে পরিচয় বা সংযুক্তি। "অহংকার" শব্দটি আনুমানিক ৩,০০০ বছর পুরনো বৈদিক দর্শন থেকে এসেছে, যেখানে অহং হল "আমি" ও কার হল "যেকোনো সৃষ্ট জিনিস" বা "করতে হবে"। শব্দটি পরে হিন্দু দর্শনে, বিশেষ করে সাংখ্য দর্শনে অন্তর্ভুক্ত করা হয়।
অহংকার হল হিন্দু দর্শনে বর্ণিত অন্তঃকরণের চারটি অংশের একটি, অন্য তিনটি অংশ হল বুদ্ধি, চিত্ত ও মনস। হিন্দু দর্শনের উত্তর মীমাংসা বা বেদান্ত শাখায়, যদিও এটি ভগবদ্গীতায় বিশদভাবে আলোচনা করা হয়নি, ভগবান কৃষ্ণ অর্জুনকে বলেছেন যে অহংকারকে অবশ্যই অপসারণ করতে হবে - অন্য কথায়, এটি প্রভুর অধীন হওয়া উচিত। এর কারণ হ'ল যখন কেউ অহংকার অবস্থায় থাকে তখন আত্মাকে উপলব্ধি করা যায় না।
ভগবদ্গীতায় ভগবান শ্রীকৃষ্ণ বলেছেন "বায়ু, জল, পৃথিবী, আগুন, আকাশ, মন, বুদ্ধি ও অহংকার (অহং) একত্রে আমার দ্বারা সৃষ্ট প্রকৃতি গঠন করে।"
ডিমলা সরকারি বালিকা উচ্চ বিদ্যালয়
ডিমলা সরকারি বালিকা উচ্চ বিদ্যালয় বাংলাদেশের নীলফামারী জেলার একটি শীর্ষস্থানীয় বালিকা বিদ্যালয়।
ইতিহাস
ডিমলা উপজেলায় নারী শিক্ষা বিস্তারের লক্ষে ১৯৭২ সালে ডিমলা বালিকা বিদ্যালয় নামে প্রতিষ্ঠিত হয়। বিদ্যালয়টি ১৯৮৫ সালে জাতীয়করণ করা হয়।
অবকাঠামো
একটি একলতলা বিশিষ্ট ভবন একটি তিনতলা বিশিষ্ট ভবন ও একটি নির্মাণাধীন ৫ তলা ভবন
ভর্তি প্রক্রিয়া
প্রতি বছর ডিসেম্বর মাসের শেষের দিকে ৬ষ্ঠ শ্রেণীতে ভর্তির জন্য ভর্তি পরীক্ষা অনুষ্ঠিত হয়।
রায়ান ফিলিপ
ম্যাথিউ রায়ান ফিলিপ (Matthew Ryan Phillippe) (জন্ম: ১০ সেপ্টেম্বর, ১৯৭৪)), যদি রায়ান ফিলিপ নামেই সমধিক পরিচিত একজন মার্কিন অভিনেতা। ওয়াল লাইফ টু লাইভ সোপ অপরাতে অভিনয়ের পর তিনি ১৯৯০-এর দশকের শেষের দিকে চলচ্চিত্রে অভিনয় শুরু করেন। তার অভিনীতি চলচ্চিত্রগুলোর মধ্যে আছে আই নো হোয়াট ইউ ডিড লাস্ট সামার, ক্রুয়েল ইনটেনশন্স এবং ৫৪। খুব সাম্প্রতিককালে তিনি একাডেমি পুরস্কার বিজয়ী চলচ্চিত্র ক্র্যাশ-এ অভিনয় করেছেন। এছাড়া ২০০৭ সালে তিনি ব্রিচ নামের সত্য ঘটনা অবলম্বনে নির্মিত একটি চলচ্চিত্রেও অভিনয় করেছেন।
ব্যক্তিগত জীবন
১৯৯৭ সালে ফিলিপ অভিনেত্রী রিজ উইদারস্পুনের ২১তম জন্মদিনের অনুষ্ঠানে অংশগ্রহণ করেন। সেসময় তার সাথে উইদারস্পুনের দেখা হয়, এবং পরবর্তীতে তিনি গণমাধ্যমকে জানান যে তারা সেদিন পুরো রাত একত্রে কাটিয়েছেন, এবং উইদারস্পুন ফিলিপকে বলেছেন, “আমার মনে হয় তুমি হচ্ছো আমার জন্মদিনের উপহার” পরের দিন সকালে ফিলিপ ছবির শুটিংয়ের কাজে ক্যালিফোর্নিয়া ছেলে নর্থ ক্যারোলাইনা চলে যান। পরবর্তীতে চিঠি, ই-মেইল ও টেলিফোনের মাধ্যমে তাদের প্রেম চলতে থাকে। পরে ফিলিপ লস অ্যাঞ্জেলসে ফিরে এলে তারা একসাথে সময় কাটাটে থাকে এবং তাদের বাগদান হয় ১৯৯৮-এর ডিসেম্বরে। পরবর্তী বছরে তারা এক সাথে ক্রুয়েল ইনটেনশন চলচ্চিত্রে অভিনয় করা শুরু করে। ফিলিপ এবং উইদারস্পুন ৫ জুন, ১৯৯৯-এ সাউথ ক্যারোলাইনার এক খামারবাড়িতে ছোট ঘরোয়া অনুষ্ঠানে বিবাহ বন্ধনে আবদ্ধিত হন।
জিংনু নামচুম
জিংনু নামচুম (জন্ম: ১৯৭৭) হলেন অরুনাচল প্রদেশের আইনসভার সদস্য (এমএলএ)। তিনি অরুনাচল প্রদেশের নামসাইয়ের (আগের লোহিত জেলা) নামসাই আসন থেকে ভারতীয় জনতা পার্টির সদস্য হয়ে নির্বাচিত হয়েছিলেন।
তিনি ২০১৬ সাল অবধি ভারতীয় জাতীয় কংগ্রেসে ছিলেন, তারপর তিনি অরুণাচলের পিপলস পার্টিতে যোগ দিয়েছিলেন এবং ২০১৪ সাল থেকে অরুণাচল প্রদেশ বিধানসভার সদস্য ছিলেন।
দলবিরোধী কর্মকাণ্ডের জন্য পিপিএ কর্তৃক স্থগিত হওয়া ৬ জন বিধায়কের মধ্যে জিংনু নামচুম ও মুখ্যমন্ত্রী পেমা খান্ডুও ছিলেন।
সংবাহী উদ্ভিদ
সংবাহী উদ্ভিদ বা ট্র্যাকিওফাইট (গ্রিক 'ট্র্যাকিয়া' বা নালি থেকে) বা উচ্চতর উদ্ভিদ বলতে উদ্ভিদকুলের একটি বিশাল গোষ্ঠীকে বোঝায় যাদের আজ অবধি নথিভুক্ত প্রজাতির সংখ্যা আনুমানিক ৩,০৮,৩১২টি। সাধারণভাবে জল ও খনিজ দ্রব্য সংবহনের জন্য এই সমস্ত স্থলজ উদ্ভিদের দেহে লিগনিন যুক্ত কলা জাইলেম থাকে। এছাড়া ফ্লোয়েম নামক লিগনিন বিহীন এক প্রকার কলাও থাকে সালোকসংশ্লেষ-জাত খাদ্য সারা উদ্ভিদদেহে সরবরাহ করার জন্য। জাইলেম ও ফ্লোয়েম একত্রে নালিকাবাণ্ডিল গঠন করে। সংবাহী উদ্ভিদের অন্তর্গত হল ক্লাব মস, হর্সটেল, ফার্ন, যাবতীয় ব্যক্তবীজী (কনিফার সমেত) ও গুপ্তবীজী উদ্ভিদ প্রজাতি। গোষ্ঠীটির বিজ্ঞানসম্মত নাম হল ট্র্যাকিওফাইটা ও ট্র্যাকিওবায়োন্টা।
টাউ
টাউ (বড় হাতের Τ, ছোট হাতের অক্ষর ব্যবহার τ ) গ্রীক বর্ণমালার ১৯ তম অক্ষর। গ্রিক সংখ্যার সিস্টেমে এর মান ৩০০ হয়।
ইংরেজিতে নামটি উচ্চারণ করা হয় / টাউ /, তবে আধুনিক গ্রিক ভাষায় এটি [তাফ]।
টাউ ফিনিশিয়ান অক্ষর তাৰ (𐤕) থেকে প্রাপ্ত। টাউ থেকে যে  অক্ষর গুলি এসেছে সেগুলির মধ্যে রয়েছে রোমান T|টি এবং সিরিলিক তে (Т, т)।
আধুনিক ব্যবহার
ছোট হাতের অক্ষর τ প্রতীক হিসাবে ব্যবহৃত হয়:
জঙ্গীপুর লোকসভা কেন্দ্র
জঙ্গীপুর লোকসভা কেন্দ্রটি পশ্চিমবঙ্গ রাজ্যের ৪২ টি লোকসভা কেন্দ্রের একটি এবং ১৯৬৭ সালের লোকসভা কেন্দ্রটি প্রতিষ্ঠিত হয়। এটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট সাতটি বিধানসভা কেন্দ্র নিয়ে গঠিত। এটি মুর্শিদাবাদ জেলা প্রতিনিধিত্ব করে এবং জঙ্গীপুর শহরে লোকসভা কেন্দ্রের সদর দফতর। লোকসভা কেন্দ্রের অন্তর্গত এলাকার সরকারি ভাষা হল  বাংলা ও ইংরেজি।
জঙ্গীপুর লোকসভা কেন্দ্রটি সম্পূর্ণ মুর্শিদাবাদ জেলার কিছু অংশ জুড়ে বিস্তৃত।
বিধানসভা কেন্দ্র গুলি
লোকসভা কেন্দ্রটি ৭ টি বিধানসভা কেন্দ্র নিয়ে গঠিত। এগুলি হল- সুতি বিধানসভা কেন্দ্র, জঙ্গীপুর বিধানসভা কেন্দ্র,  রঘুনাথগঞ্জ বিধানসভা কেন্দ্র,  সাগরদীঘি বিধানসভা কেন্দ্র, লালগোলা বিধানসভা কেন্দ্র, নবগ্রাম বিধানসভা কেন্দ্র ও খড়গ্রাম বিধানসভা কেন্দ্র
সুতি বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি মুর্শিদাবাদ জেলার অন্তর্গত। বিধানসভা কেন্দ্রটির মূল কার্যালয় সুতি শহরে অবস্থিত।  এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
জঙ্গীপুর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি মুর্শিদাবাদ জেলার অন্তর্গত। বিধানসভা কেন্দ্রটির মূল কার্যালয় জঙ্গিপুর শহরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
রঘুনাথগঞ্জ বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি মুর্শিদাবাদ জেলার অন্তর্গত। বিধানসভা কেন্দ্রটির মূল কার্যালয় রঘুনাথগঞ্জে অবস্থিত।  এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
সাগরদিঘি বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি মুর্শিদাবাদ জেলার অন্তর্গত। বিধানসভা কেন্দ্রটির মূল কার্যালয় সাগরদিঘি শহরে অবস্থিত।  এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
লালগোলা বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি মুর্শিদাবাদ জেলার অন্তর্গত। বিধানসভা কেন্দ্রটির মূল কার্যালয় লালগোলাতে অবস্থিত। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
নবগ্রাম বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি মুর্শিদাবাদ জেলার অন্তর্গত। বিধানসভা কেন্দ্রটির মূল কার্যালয় নবগ্রামে অবস্থিত। এই কেন্দ্রটি তফসিলি জাতি জন্য সংরক্ষিত।
খড়গ্রাম বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি মুর্শিদাবাদ জেলার অন্তর্গত। বিধানসভা কেন্দ্রটির মূল কার্যালয় খড়গ্রামে অবস্থিত। এই কেন্দ্রটি তফসিলি জাতিদের জন্য সংরক্ষিত।
জঙ্গীপুর লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন টিএমসি-এর খলিলুর রহমান।
চেক প্রথম লিগ
চেক প্রথম লিগ (এছাড়াও ফর্চুনা লিগা নামেও পরিচিত) হচ্ছে পুরুষদের ফুটবল ক্লাবগুলোর মধ্যে আয়োজিত একটি চেক পেশাদার লিগ, যা ১৯৯৩ সালে প্রতিষ্ঠিত হয়েছে। এই লিগটি চেক ফুটবল লিগ পদ্ধতির শীর্ষস্তরের ফুটবল প্রতিযোগিতা। চেক প্রজাতন্ত্র ফুটবল এসোসিয়েশন দ্বারা পরিচালিত চেক প্রথম লিগে সর্বমোট ১৬টি ক্লাব প্রতিযোগিতা করে থাকে; যার মধ্য হতে পয়েন্ট তালিকার শীর্ষ দল বিজয়ী দল হিসেবে শিরোপা জয়লাভ করে এবং পয়েন্ট তালিকার নিচের দলটি চেক জাতীয় ফুটবল লিগে অবনমিত হয়।
চেক প্রথম লিগের প্রতিটি মৌসুমের নিয়মিত পর্বে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। নিয়মিত মৌসুম শেষে পয়েন্ট তালিকার শীর্ষ ৬ দল চ্যাম্পিয়নশিপ পর্বে প্রবেশ করে এবং নিচের দিকের ৬টি দল অবনমন পর্বে প্রবেশ করে, যেখানে প্রতিটি ক্লাব নিজের পর্বের ক্লাবের বিরুদ্ধে দুটি করে ম্যাচ খেলে। অবনমন পর্ব শেষে, পয়েন্ট তালিকার সর্বশেষ দলটি স্বয়ংক্রিয়ভাবে চেক ফুটবল লিগ পদ্ধতির দ্বিতীয় স্তরে অবনমিত হয়। একই সাথে, চেক জাতীয় ফুটবল লিগের চ্যাম্পিয়ন দল স্বয়ংক্রিয়ভাবে চেক প্রথম লিগে উন্নীত হয়। অন্যদিকে, চেক প্রথম লিগের পয়েন্ট টেবিলের ১৪ এবং ১৫তম দল এবং চেক জাতীয় ফুটবল লিগের ২য় এবং ৩য় স্থান অধিকারী দল প্লে-অফে অংশগ্রহণ করে।
জামশেদ আহমদ খান দস্তি
জামশেদ আহমদ খান দস্তি (জন্ম ১৫ ফেব্রুয়ারি ১৯৭৮) একজন পাকিস্তানি রাজনীতিবিদ যিনি ২০০৮ থেকে মে ২০১৮ এর মধ্যে পাকিস্তানের জাতীয় পরিষদের সদস্য ছিলেন। উনি  এন এ - ১৭৮  মুয়াজ্জাফারগড় - ৩ আসন থেকে নির্বাচিত হয়েছেন।
জীবনের প্রথমার্ধ
তিনি ১৯৭৮ সালের ১৫ ফেব্রুয়ারি জন্মগ্রহণ করেছিলেন।
রাজনৈতিক পেশা
২০০৮ সালের পাকিস্তানের সাধারণ নির্বাচনে তিনি এনএ -১৭৮ মোয়াজাফরগড়-তৃতীয় থেকে পাকিস্তান পিপলস পার্টির টিকিটে পাকিস্তানের জাতীয় পরিষদে নির্বাচিত হয়েছিলেন ।
২০১০ সালে, তিনি নকল বিএ ডিগ্রিধারী থাকার কারণে জাতীয় সংসদ থেকে পদত্যাগ করেন যার পর পাকিস্তানের সুপ্রিম কোর্ট তাকে স্নাতক ডিগ্রি উপস্থাপনের আদেশ দেয়।
২০১০ সালে অনুষ্ঠিত উপনির্বাচনে তিনি নির্বাচনী এলাকা এনএ -১৭৮ থেকে পুনরায় জাতীয় সংসদে নির্বাচিত হয়েছিলেন।
এপ্রিল ২০১৩ সালে দস্তিকে ২০০৮ সালের নির্বাচনের সময় একটি জাল স্নাতক ডিগ্রি উপস্থাপনের জন্য তিন বছরের কারাদণ্ড এবং ৫০ হাজার রুপি জরিমানা করা হয়েছিল। আদালতের রায়ের পরে তাকে আদালতের ঘরের বাইরে থেকে গ্রেপ্তার করা হয়। আদালতের রায় প্রত্যাশার বিষয়ে তিনি একদিন আগে ২০১৩ সালের সাধারণ নির্বাচনে অংশ না নেওয়ার বিষয়ে তার সিদ্ধান্ত ঘোষণা করেছিলেন। ২০১৩ সালের ১০ এপ্রিল, লাহোর হাইকোর্টের মুলতান বেঞ্চ দস্তির আপিলের শুনানি করে এবং তার তিন বছরের পাঁচ হাজার টাকা জরিমানা প্রত্যাহার করে এবং তাই তাকে নির্বাচনে প্রতিদ্বন্দ্বিতা করার পথ সুগম করে।
২০১৩ সালে তিনি পাকিস্তান মুসলিম লীগে যোগ দিয়েছিলেন।
২০১৩ সালের পাকিস্তানের সাধারণ নির্বাচনে তিনি এনএ -১৭৭ মোয়াজাফফরগড় -২ এবং এনএ-১৭৮ মোয়াজাফফরগড়- তৃতীয়া থেকে স্বতন্ত্র প্রার্থী হিসাবে পাকিস্তানের জাতীয় পরিষদে পুনরায় নির্বাচিত হন ।
বিতর্ক
২০১৫ সালে তাকে একটি হত্যা মামলায় অভিযুক্ত হিসেবে মনোনীত করা হয়েছিল।
চাঁপাইনবাবগঞ্জ
ইতিহাস
২০০১ সালের ১লা আগস্ট সরকারিভাবে নবাবগঞ্জের নাম পরিবর্তন করে চাঁপাইনবাবগঞ্জ করা হয়। পূর্বে এই এলাকা নবাবগঞ্জ নামে পরিচিত ছিল। চাঁপাইনবাবগঞ্জ নামকরণ সম্পর্কে জানা যায়, প্রাক-ব্রিটিশ আমলে এ অঞ্চল ছিল মুর্শিদাবাদের নবাবদের বিহারভূমি এবং এর অবস্থান ছিল বর্তমান সদর উপজেলার দাউদপুর মৌজায়। নবাবরা (বিশেষ করে নবাব আলী বর্দি খানের নাম পাওয়া যায়) তাদের পাত্র-মিত্র ও পরিষদ নিয়ে এখানে শিকার করতে আসতেন বলে এ স্থানের নাম হয় নবাবগঞ্জ। চাঁপাইনবাবগঞ্জ নামের ইতিবৃত্ত নবাব আমলে মহেশপুর গ্রামে চম্পাবতী মতান্তরে ‘চম্পারানী বা চম্পাবাঈ’ নামে এক সুন্দরী বাঈজী বাস করতেন। তার নৃত্যের খ্যাতি আশেপাশে ব্যাপকভাবে ছড়িয়ে পড়ে এবং তিনি নবাবের প্রিয়পাত্রী হয়ে ওঠেন। তার নামানুসারে এই জায়গার নাম ‘চাঁপাই”। এ অঞ্চলে রাজা লখিন্দরের বাসভূমি ছিল। লখিন্দরের রাজধানীর নাম ছিল চম্পক। চম্পক নাম থেকেই চাঁপাই। ভাষাবিদ ড. মুহম্মদ শহীদুল্লাহর (১৮৮৫-১৯৬৯ খ্রি) বাংলা সাহিত্যের কথা গ্রন্থের প্রথম খণ্ডে বর্ণিত লাউসেনের শত্রুরা জামুতিনগর দিয়ে গৌড়ে প্রবেশ করে। বর্তমান ভোলাহাট উপজেলার জামবাড়িয়া পূর্বে জামুতিনগর নামে পরিচিত ছিল। এসবের ওপর ভিত্তি করে কোনো কোনো গবেষক চাঁপাইকে বেহুলার শ্বশুরবাড়ি চম্পকনগর বলে স্থির করেছেন এবং মত দিয়েছেন যে, চম্পক নাম থেকেই চাঁপাই নামের উৎপত্তি হয়েছে ।
ভূগোল
রাজধানী ঢাকা থেকে ৩২০ কিলোমিটার পশ্চিমে এবং রাজশাহী থেকে প্রায় ১০০ কিলোমিটার পশ্চিম দিকে চাঁপাইনবাবগঞ্জ অবস্থিত। এটি ২৪º২৫΄ উত্তর অক্ষাংশ থেকে ২৪º৪৩΄ উত্তর অক্ষাংশ পর্যন্ত এবং ৮৮º০৫΄ পূর্ব দ্রাঘিমাংশ থেকে ৮৮º২৬΄ দ্রাঘিমাংশে অবস্থিত। এর মোট আয়তন ৩২.৯০ বর্গকিলোমিটার।
জনসংখ্যা
২০১১ সালের আদমশুমারী অনুযায়ী চাঁপাইনবাবগঞ্জের মোট জনসংখ্যা ১৮০,৭৩১ জন। যার মধ্যে ৮৬,০১২ জন পুরুষ এবং ৯৪,৭১৯ জন মহিলা। জনসংখ্যার ঘনত্ব প্রতি বর্গ কিলোমিটারে ৫,৪৯৩ জন লোক বসবাস করে। নারী পুরুষের লিঙ্গ অনুপাত ৯৬ঃ১০০। এ শহরের মোট খানা রয়েছে ৩৯৪২২টি এবং সাক্ষরতার হার ৬০.৮% (৭ বছরের উর্দ্ধে)।
মাইক নিউয়েল (পরিচালক)
মাইকেল করম্যাক নিউয়েল (Michael Cormac "Mike" Newell) (জন্ম: ২৮ মার্চ, ১৯৪২) একজন ইংরেজ চলচ্চিত্র পরিচালক এবং প্রযোজক। তিনি টেলিভিশনের জন্য নির্মিত চলচ্চিত্রও প্রযোজনা ও পরিচলনা করেন।
নিউয়েল পড়াশোনা করেছেন সেইন্ট অ্যালবানস স্কুল-এ এবং ক্যামব্রিজ ইউনিভার্সিটির ম্যাগডালিন কলেজে। মঞ্চে কাজ শুরু করার জন্য পবর্তীতে তিনি গ্রেনাডা টেলিভিশনে তিন বছরের একটি প্রশিক্ষণ গ্রহণ করেছিলেন।
ফাওয়াদ নাইম রানা
ফাওয়াদ নাইম রানা একজন পাকিস্তানি ব্যবসায়ী এবং ফ্র্যাঞ্চাইজার।
তিনি লাহোর কালান্দার্সের মালিক। এটি একটি লাহোর ভিত্তিক  ক্রিিিকেট দল এবং পাকিস্তান সুপার   লীগে  অংশ নেয়।  তিনি দোহা - ভিত্তিক ক্যালকোর পরিচালনা পরিচালক। তার মোট মূল্য ৪০০ বিলিয়ন পিকেআর হিসাবে ধরা হয়।
ওলোম পানিয়াং
ওলোম পানিয়াং হলেন অরুণাচল প্রদেশ রাজ্যের একজন ভারতীয় রাজনীতিবিদ।
পানিয়ং ২০১৪ অরুণাচল প্রদেশ বিধানসভা নির্বাচনে মরিয়াং-গেকু আসন থেকে বিজেপি প্রার্থী হয়ে নির্বাচিত হয়েছিলেন।
রুমা সদর ইউনিয়ন
রুমা সদর বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন।
আয়তন
রুমা সদর ইউনিয়নের আয়তন ৩২,৬৪০ একর (১৩২.০৯ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী রুমা সদর ইউনিয়নের মোট জনসংখ্যা ১২,৪১৭ জন। এর মধ্যে পুরুষ ৬,৯৩৬ জন এবং মহিলা ৫,৪৮১ জন। মোট পরিবার ২,৬৬৭টি।
পাটনা মেট্রো
পটনা মেট্রো ভারতের বিহার রাজ্যের রাজধানী পাটনা শহরের জন্য একটি পরিকল্পিত দ্রুতগামী গণপরিবহন ব্যবস্থা। এটি পটনা মেট্রো রেল কর্পোরেশনের মালিকানাধীন এবং পরিচালিত হবে। এটি পিপিপি চুক্তিতে নির্মিত হবে আনুমানিক ₹১৩,৪১১.৭৭ কোটি টাকা(মার্কিন ডলার ২ বিলিয়ন) ব্যয়ে।
রুমা সদর ইউনিয়ন
অবস্থান ও সীমানা
রুমা উপজেলার মধ্যাংশে রুমা সদর ইউনিয়নের অবস্থান। রুমা উপজেলা সদর এ ইউনিয়নে অবস্থিত। এ ইউনিয়নের দক্ষিণে রেমাক্রীপ্রাংসা ইউনিয়ন ও গ্যালেংগ্যা ইউনিয়ন, পশ্চিমে গ্যালেংগ্যা ইউনিয়ন ও রোয়াংছড়ি উপজেলার তারাছা ইউনিয়ন, উত্তরে পাইন্দু ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন অবস্থিত।
পাটনা মেট্রো
১৪ সেপ্টেম্বর ২০১১ সালে ভারতের পরিকল্পনা কমিশন পটনা মেট্রো'র অনুমোদন দেয়। সরকারি - বেসরকারি অংশীদারত্বের (পাবলিক-প্রাইভেট পার্টনারশিপ) চুক্তির অধীনে দুটি রুটে মেট্রো রেল চালু করা হবে।
রুমা সদর ইউনিয়ন
প্রশাসনিক কাঠামো
রুমা সদর ইউনিয়ন রুমা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
শিক্ষা ব্যবস্থা
২০১১ সালের আদমশুমারি অনুযায়ী রুমা সদর ইউনিয়নের সাক্ষরতার হার ৩৮.৮%। এ ইউনিয়নে ১টি কলেজ, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১৪টি প্রাথমিক বিদ্যালয় রয়েছে।